met der voirs vrouwe katlinen sijnre huysvrouwen nae doet des voirs
wilen hrn jans vader der selver vrouwe katlinen besat als hi sijn
erfleen seggende voirt dat de voirs her wynant en wilen vrouwe
katline achter gelaten hadden enen wittigen soen te weten den voirs
janne van wynants rode dwelc de voirs jan van houthem al boet
te thoone ende met den mynsten dair hij inden rechte mede liden
soude Seggende de selve jan van houthem soe wair hij dit getoene
conste dat hem dan de voirs goede volgen selen en sculdich selen
sijn te volgen met meer woirden die hij dair toe seggen dede op
dwelc de voirs wouter van doerne hem verantworde seggende dat
hem de voirs aensprake aen de voirs goede nemermeer onstade doen en
sal ende dat bijden redene hier nae bescreven Ierst waest waer
dat de voirs wilen h wynant ende wilen vrouwe katline sijn huysvrou
we die dese goede besaten gelijc inder aenspraken verclairt es de
have des voirs wilen hrn jans van ymersele nae sijn doot aenveerde
ende dat sij dair nae voir de schout des selfs hrn jans gehouden
gevangen ende gespanen worden tot santhove mids dat sij des voirs
hrn jans have aenveert hadden ende dat sij hen doen met des
voirs goeden behelpen moesten om de voirs schout dair mede te
betalen eer sij uut der gevenckenssen comen mochte en dat
doen de voirs wilen her aert van ymersele de voirs goede cocht
en creegh tegen den voirs wilen hrn wynande en vrouwe katline
sijnre huysvrouwen ende dat de selve wilen her aert op die tijt
tot den voirs goeden quam met allen poente van rechte nae
shoofs recht dair de voirs goede onder hoven Ende dat dese pointe
sal ramentlic wair waen dat boet de voirs wouter te thoenen
ende met den mynsten c Noch dede voirt seggen de voirs wout
dat de voirs wilen her wynant ende vrouwe katline sijn werdynne
de voirs goede voir ontfaen ende opgehave hadden vande hee vande
leen ene eer de voirs aert die gecregen hadde ende dair toe come
was nae shoofs recht ende dat de selve wilen her aert bij coope
ende vercrigen voirscr dair nae tot den selven goeden quam
ende die ontfinc nae shoefs recht ende dat de boot de voirs
wouter oec te thoonen en met den mynsten Item dede noch
voirt seggen de voirs wouter van doerne dat de voirs wilen h
aert van ymersele aldus tot den voirs goeden nae shoofs recht
met allen poenten van rechte dair toe behoende comen was
eer hij den voirs jonck jane van witham tot desen goeden dede
leyden dair uut de selve wouter sijn vesticheit heeft Ende dit